CELEX: 32000R2631
Language: el
Date: 2000-11-30
Title: Κανονισμός (ΕΚ) αριθ. 2631/2000 της Επιτροπής, της 30ής Νοεμβρίου 2000, για τροποποίηση του κανονισμού (ΕΚ) αριθ. 1608/2000 για τον καθορισμό μεταβατικών μέτρων εν αναμονή των οριστικών μέτρων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς

Avis juridique important

|

32000R2631

Κανονισμός (ΕΚ) αριθ. 2631/2000 της Επιτροπής, της 30ής Νοεμβρίου 2000, για τροποποίηση του κανονισμού (ΕΚ) αριθ. 1608/2000 για τον καθορισμό μεταβατικών μέτρων εν αναμονή των οριστικών μέτρων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς  

Επίσημη Εφημερίδα αριθ. L 302 της 01/12/2000 σ. 0036 - 0037

Κανονισμός (ΕΚ) αριθ. 2631/2000 της Επιτροπήςτης 30ής Νοεμβρίου 2000για τροποποίηση του κανονισμού (ΕΚ) αριθ. 1608/2000 για τον καθορισμό μεταβατικών μέτρων εν αναμονή των οριστικών μέτρων εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), και ιδίως το άρθρο 80,Εκτιμώντας τα ακόλουθα:(1) Ο κανονισμός (ΕΚ) αριθ. 1608/2000 της Επιτροπής(2), όπως τροποποιήθηκε από τον κανονισμό (ΕΚ) αριθ. 2237/2000(3), προβλέπει την παράταση της εφαρμογής ορισμένων διατάξεων του Συμβουλίου, που έχουν καταργηθεί με το άρθρο 81 του κανονισμού (ΕΚ) αριθ. 1493/1999, μέχρι τις 30 Νοεμβρίου 2000, εν αναμονή της οριστικοποίησης και της θέσπισης των μέτρων εκτέλεσης του εν λόγω κανονισμού. Η θέσπιση των εν λόγω μέτρων εφαρμογής θα οριστικοποιηθεί πλήρως στις 30 Νοεμβρίου 2000. Πρέπει, κατά συνέπεια, να επιτραπεί κατά τη διάρκεια μιας βραχείας συμπληρωματικής περιόδου η διατήρηση εν ισχύ ορισμένων διατάξεων του Συμβουλίου, οι οποίες έχουν καταργηθεί με το άρθρο 81 του κανονισμού (ΕΚ) αριθ. 1493/1999.(2) Η συμπληρωματική μεταβατική περίοδος δεν θέτει σε κίνδυνο τη θέση σε εφαρμογή από το Συμβούλιο κατά την προβλεπόμενη ημερομηνία των ουσιωδών στοιχείων της μεταρρύθμισης της κοινής οργάνωσης αγοράς του οίνου, δεδομένου ότι τα βασικά στοιχεία των θεμάτων που αναφέρονται στους κανονισμούς αυτούς ρυθμίζονται ήδη στον κανονισμό (ΕΚ) αριθ. 1493/1999 ή σε κανονισμούς εφαρμογής που έχουν ήδη θεσπιστεί.(3) Για ορισμένα θέματα, η θέσπιση των μέτρων εφαρμογής είναι σε πιο προηγμένο στάδιο απ' ό,τι για άλλα. Είναι, κατά συνέπεια, σκόπιμο να προβλεφθεί μια συμπληρωματική μεταβατική περίοδος, η οποία να διαφοροποιείται ανάλογα με τα θέματα.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1608/2000 τροποποιείται ως εξής:1. Το άρθρο 1 αντικαθίσταται από το ακόλουθο κείμενο: "Άρθρο 1Κατά παρέκκλιση από ορισμένες διατάξεις του κανονισμού (ΕΚ) αριθ. 1493/1999, οι διατάξεις που εμφαίνονται στο παράρτημα, μέρος Α, είναι οι μόνες που εξακολουθούν να εφαρμόζονται μέχρι τις 31 Ιανουαρίου 2001 και αυτές που εμφαίνονται στο παράρτημα, μέρος Β, είναι οι μόνες που εξακολουθούν να εφαρμόζονται μέχρι τις 31 Μαρτίου 2001.".2. Στο άρθρο 3, η ημερομηνία "30 Νοεμβρίου 2000" αντικαθίσταται από την ημερομηνία "31 Μαρτίου 2001".3. Το παράρτημα αντικαθίσταται από το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Δεκεμβρίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Νοεμβρίου 2000.Για την ΕπιτροπήFranz FischlerΜέλος της Επιτροπής(1) ΕΕ L 179 της 14.7.1999, σ. 1.(2) ΕΕ L 185 της 25.7.2000, σ. 24.(3) ΕΕ L 256 της 10.10.2000, σ. 18.ΠΑΡΑΡΤΗΜΑΜέρος ΑΚατάλογος των διατάξεων που εξακολουθούν να ισχύουν μέχρι τις 31 Ιανουαρίου 2001:α) άρθρα 1 και 3, καθώς και το παράρτημα του κανονισμού (ΕΟΚ) αριθ. 1873/84·β) ο κανονισμός (ΕΟΚ) αριθ. 2390/89·γ) τα άρθρα 1 και 2 του κανονισμού (ΕΟΚ) αριθ. 2391/89·δ) τα άρθρα 3, 31 και 71 του κανονισμού (ΕΟΚ) αριθ. 822/87.Μέρος ΒΚατάλογος των διατάξεων που εξακολουθούν να ισχύουν μέχρι τις 31 Μαρτίου 2001:α) άρθρο 15 παράγραφοι 2 και 7 του κανονισμού (ΕΟΚ) αριθ. 823/87·β) ο κανονισμός (ΕΟΚ) αριθ. 2392/89·γ) το άρθρο 2 του κανονισμού (ΕΟΚ) αριθ. 3895/91·δ) τα άρθρα 8, 9 και 11 του κανονισμού (ΕΟΚ) αριθ. 2333/92·ε) το άρθρο 72 του κανονισμού (ΕΟΚ) αριθ. 822/87.